**Τελετή Ορκωμοσίας Διπλωματούχων του Τμήματος Λογιστικής και Χρηματοοικονομικής-ΤΕ (πρώην ΤΕΙ) της ΣΔΟ του ΔΠΘ – Μάρτιος 2025**

Η τελετή καθομολόγησης των αποφοίτων του Τμήματος Λογιστικής και Χρηματοοικονομικής-ΤΕ (πρώην ΤΕΙ) θα πραγματοποιηθεί **διά ζώσης στο** Μεγάλο **Αμφιθέατρο στην Πανεπιστημιούπολη Καβάλας** την

***Παρασκευή 21 Μαρτίου 2025 και ώρα 11:00 π.μ.***

Όσοι από τους παραπάνω φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα **από 24/02/2025 έως 14/03/2025** να εισέλθουν στη σελίδα [https://students.duth.gr](https://students.duth.gr/) με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, ακολουθώντας τη διαδρομή Βαθμολογία > Προϋποθέσεις Πτυχίου > Αίτηση για Ορκωμοσία (πληροφορίες εδώ)\*\*\*, προκειμένου να συμπληρώσουν και να αναρτήσουν:

* την αίτηση συμμετοχής στην ορκωμοσία (επισυνάπτεται στο τέλος της ανακοίνωσης).

**Απαραίτητη προϋπόθεση** για την ορκωμοσία είναι να έχουν τακτοποιηθεί **μέχρι 04/03/2025** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή πτυχιακή εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο)
* Εστία (να μην υπάρχουν υποχρεώσεις στέγασης)
* Επιστροφή της ακαδημαϊκής ταυτότητας (πάσο) ή σε περίπτωση απώλειας, αποστολή δήλωσης απώλειας με Υπεύθυνη δήλωση από την Ενιαία Ψηφιακή Πύλη της Δημόσιας Διοίκησης (*gov*.*gr*) την ημέρα της ορκωμοσίας

Μετά το πέρας της ορκωμοσίας **(μετά από 20 ημέρες και εντός ενός μηνός)** θα μπορείτε να παραλάβετε από τη σελίδα [https://students.duth.gr](https://students.duth.gr/) τα παρακάτω ψηφιακά υπογεγραμμένα πιστοποιητικά:

1. Αντίγραφο πτυχίου
2. Αναλυτική βαθμολογία
3. Παράρτημα Διπλώματος (στην ελληνική και αγγλική γλώσσα).

**Επισημάνσεις:**

* Οι ανακηρυχθέντες φοιτητές παρακαλούνται να προσέλθουν **από το Φουαγιέ στις 09:00 π.μ.** για να υπογράψουν το βιβλίο πτυχιούχων.
* Η τελετή θα έχουν περιορισμένη επαγγελματική φωτογραφική κάλυψη.
* Κατά τη διάρκεια της Τελετής **απαγορεύονται αυστηρά** εντός του Αμφιθεάτρου και του κτιρίου (Αίθριο) οι κόρνες αερίου ή χειροκίνητες, η ρίψη κομφετί και γενικά η χρήση κάθε αντικειμένου, που είναι επικίνδυνο για την ασφάλεια των παρισταμένων (κίνδυνος πυρκαγιάς, βραχυκυκλώματος κλπ.), προκαλεί ενόχληση, και γενικά παρεμποδίζει την απρόσκοπτη διεξαγωγή της Τελετής ορκωμοσίας και αντίκειται στην οφειλόμενη ακαδημαϊκή ευπρέπεια.

*Γνωστοποιείται ότι ο ιδρυματικός λογαριασμός θα παραμείνει ενεργός για το επόμενο τρίμηνο μετά την ορκωμοσία.*

[ΑΙΤΗΣΗ ΓΙΑ ΣΥΜΜΕΤΟΧΗ ΣΤΗΝ ΟΡΚΩΜΟΣΙΑ](https://pme.duth.gr/wp-content/uploads/2022/05/%CE%91%CE%99%CE%A4%CE%97%CE%A3%CE%97-%CE%93%CE%99%CE%91-%CE%9F%CE%A1%CE%9A%CE%A9%CE%9C%CE%9F%CE%A3%CE%99%CE%91.docx)

Τα Μητρώα των αποφοίτων που θα έχουν δικαίωμα συμμετοχής στην ορκωμοσία θα ανακοινωθούν μετά τις 14/03/2025 με νέα ανάρτηση.